CELEX: 52018PC0349
Language: hu
Date: 2018-05-25
Title: Javaslat A TANÁCS RENDELETE a jövedéki adók területén való közigazgatási együttműködésről szóló 389/2012/EU rendeletnek az elektronikus nyilvántartások tartalma tekintetében történő módosításáról

EURÓPAI BIZOTTSÁG
            Brüsszel, 2018.5.25.
            COM(2018) 349 final
            2018/0181(CNS)
            Javaslat
            A TANÁCS RENDELETE
            a jövedéki adók területén való közigazgatási együttműködésről szóló 389/2012/EU rendeletnek az elektronikus nyilvántartások tartalma tekintetében történő módosításáról 
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               A tagállamok közötti közigazgatási együttműködés jogalapját a 389/2012/EU tanácsi rendelet
                  1
                határozza meg.
            
            
               Ez a javaslat a jövedéki adóra vonatkozó általános rendelkezések megállapításáról szóló tanácsi irányelvre irányuló javaslatot kíséri az XXX/EK tanácsi irányelv
                  2
                V. fejezetéhez kapcsolódóan. A valamely tagállamban már szabad forgalomba bocsátott és kereskedelmi célból egy másik tagállam területére szállított jövedéki termékek szállítására vonatkozó felügyeleti eljárás automatizálását érinti.
            
            
               Az új szabályok megkövetelik az XXX/EK irányelv
                  3
                V. fejezete alapján árukat szállító gazdasági szereplők felvételét a gazdasági szereplők nyilvántartásába, amely jelenleg azokra a gazdasági szereplőkre korlátozódik, akik az XXX/EK irányelv
                  4
                III. és IV. fejezetében foglalt rendelkezések alapján végzik a szállítást. E javaslat ezt a követelményt juttatja érvényre a 389/2012/EU rendeletben.
            
            
               •Összhang a szabályozási terület jelenlegi rendelkezéseivel
            
            
               
                  A javaslat kapcsolódik a 2008/118/EK tanácsi irányelv átdolgozásához.
               
            
            
               •Összhang az Unió egyéb szakpolitikáival
            
            
               
                  Tárgytalan. 
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  A javaslat jogalapja az Európai Unió működéséről szóló szerződés (EUMSZ) 113. cikke. Ez a cikk arról rendelkezik, hogy a Tanács az Európai Parlamenttel, valamint a Gazdasági és Szociális Bizottsággal folytatott konzultációt követően, különleges jogalkotási eljárás keretében, egyhangúlag rendelkezéseket fogad el a közvetett adózás területére vonatkozó tagállami szabályok harmonizálására. 
               
            
            
               •Szubszidiaritás (nem kizárólagos hatáskör esetén) 
            
            
               Mivel a javaslat nem tartozik az Európai Unió kizárólagos hatáskörébe, a szubszidiaritás elve érvényesül.
            
            
               A javaslat célkitűzéseit a tagállamok nem tudják kielégítően megvalósítani, azok európai uniós szinten jobban megvalósíthatók. A meglévő nemzeti nyilvántartási eljárások jelentősen eltérnek egymástól, és nem alkalmasak arra, hogy alapul szolgáljanak ezen eljárások automatizálásához.
            
            
               •Arányosság
            
            
               
                  A javasolt módosítás nem lép túl a szóban forgó problémák kezeléséhez és ezen keresztül a belső piac megfelelő és hatékony működése vonatkozásában a Szerződésben előírt célok eléréséhez szükséges mértéken. 
               
               
                  A javaslat összhangban van az Európai Unióról szóló szerződés 5. cikkének (4) bekezdésében meghatározott arányosság elvével. 
               
            
         
         
            
               
                  A javaslat célja az XXX/EK irányelv
                     5
                   V. fejezetének 2. szakasza alapján árukat szállító gazdasági szereplőkre vonatkozó nyilvántartásba vételi kötelezettség bevezetése. A javaslat hiányában nem lehetne teljesen automatizálni a szabad forgalomba bocsátott termékek szállítását. 
               
            
            
               •A jogi aktus típusának megválasztása
            
            
               Tanácsi rendelet.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  A 2008/118/EK irányelvet értékelték, és a jövedéki adóra vonatkozó általános rendelkezések megállapításáról szóló tanácsi irányelvre irányuló javaslat ezen értékelés, valamint a jövedéki adóra vonatkozó általános rendelkezésekről szóló, 2008. december 16-i 2008/118/EK tanácsi irányelv végrehajtásáról és értékeléséről szóló, a Tanácsnak és az Európai Parlamentnek tett bizottsági jelentés (COM(2017) 184 final, 2017.4.21.) alapján készült. A jelentés hangsúlyozta a további automatizálás szükségességét, és e javaslat csak az e szakpolitikai alternatívával járó kisebb kiigazítást érinti.
               
            
            
               •Konzultáció az érdekelt felekkel
            
            
               
                  A 2008/118/EK tanácsi irányelv felülvizsgálata keretében konzultációkra került sor az érdekelt felekkel. 
               
            
            
               •Hatásvizsgálat
            
            
               Külön hatásvizsgálatra nem volt szükség, mivel a további automatizálásra vonatkozó szakpolitikai választást a 2008/118/EK irányelv átdolgozásához készített hatásvizsgálat is alátámasztja.
            
            
               •Célravezető szabályozás és egyszerűsítés
            
            
               
                  A 2008/118/EK irányelv értékelésére a Bizottság Célravezető és hatásos szabályozás program keretében került sor. 
               
            
            
               •Alapjogok
            
            
               
                  Ez a javaslat a 389/2012/EU rendeletben foglalt, az adatvédelemre vonatkozó meglévő rendelkezés által tiszteletben tartja az alapvető jogokat, különösen a magánélethez való jogot. 
               
            
            
               4.KÖLTSÉGVETÉSI VONZATOK
            
            
               A jövedékitermék-szállítási és -felügyeleti rendszer 4. szakaszának bevezetésével kapcsolatos valamennyi pénzügyi hatás az XXX/EK határozatból
                  6
                ered. A kiterjesztett új szolgáltatás központi fejlesztésének és üzemeltetésének költségvetési vonzatait a FISCALIS program költségvetése fedezi a hivatalos finanszírozási programozásban már tervezett előirányzatok keretein belül. Az uniós költségvetésből további forrásokra nem lesz szükség. Emellett ez a kezdeményezés nem kívánja érinteni a Bizottság következő többéves pénzügyi keretről szóló javaslatát.
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Tárgytalan. 
               
            
            
               •Magyarázó dokumentumok (irányelvek esetében)
            
         
         
            
               
                  Nincs szükség magyarázó dokumentumokra e javaslat rendelkezéseinek átültetésére vonatkozóan. 
               
            
            
               •A javaslat egyes rendelkezéseinek részletes magyarázata
            
            
               A javaslat kiterjeszti a rendelet 19. cikkének hatályát a gazdasági szereplők két új kategóriájára: olyan igazolt feladók, akiket már nyilvántartásba vettek szabad forgalomba bocsátott jövedéki termékek feladójaként, valamint olyan igazolt címzettek, akiket már nyilvántartásba vettek szabad forgalomba bocsátott jövedéki termékek címzettjeként. Az adóraktárak engedélyesei és a bejegyzett feladók eljárhatnak majd igazolt feladóként, az adóraktárak engedélyesei és a bejegyzett címzettek pedig igazolt címzettként. A tagállam illetékes hatóságait tájékoztatni kell erről a tényről, és ezeket az információkat is fel kell tüntetni a nyilvántartásban. 
            
            
               Ezen túlmenően a javaslat szerint az elektronikus nyilvántartás információkat tartalmaz majd a bejegyzett feladó azon joga kapcsán, hogy az elektronikus adminisztratív okmány tervezetében üresen hagyja a rendeltetési hely mezőit, amikor tengeri vagy belvízi úton, jövedékiadó-felfüggesztéssel energiaterméket szállít. Az XXX/EK irányelv
                  7
                23. cikke értelmében az adóraktár engedélyese és a bejegyzett feladó üresen hagyhatja a rendeltetési hely mezőt.  Jelenleg a 389/2012/EU rendeletben a központi nyilvántartás csak az adóraktár engedélyese esetében tartalmazza az üresen hagyható rendeltetési helyre vonatkozó ilyen információt. 
            
            
            
            
            
            
            
            
               2018/0181 (CNS)
            
            
               Javaslat
            
            
               A TANÁCS RENDELETE
            
            
               a jövedéki adók területén való közigazgatási együttműködésről szóló 389/2012/EU rendeletnek az elektronikus nyilvántartások tartalma tekintetében történő módosításáról 
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 113. cikkére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Parlament véleményére
                  8
               , 
            
            
               tekintettel az Európai Gazdasági és Szociális Bizottság véleményére
                  9
               ,
            
         
         
            
               különleges jogalkotási eljárás keretében,
            
            
               mivel:
            
            
            
               (1)A 389/2012/EU tanácsi rendelet
                  10
                19. cikke előírja a tagállamok számára, hogy elektronikus nyilvántartást kell vezetniük az adófelfüggesztéssel jövedéki termékeket szállító gazdasági szereplők és raktárak engedélyeiről. 
            
            
               (2)Az XXX/EK irányelv kiterjeszti a számítógépes rendszer használatát, amelynek jelenlegi felhasználási körébe tartozik a jövedéki termékek adófelfüggesztéssel történő szállításának felügyelete és a valamely tagállam területén szabad forgalomba bocsátott, majd kereskedelmi célból egy másik tagállam területére szállított jövedéki termékek felügyelete. 
            
            
               (3)A számítógépes rendszer megfelelő működésének a teljes, naprakész és pontos adatok tárolásának biztosítása révén történő lehetővé tétele érdekében módosítani kell a 389/2012/EU rendelet 19. cikkének hatályát, hogy az kiterjedjen a gazdasági szereplők két új kategóriájára: olyan igazolt feladók, akiket már nyilvántartásba vettek szabad forgalomba bocsátott jövedéki termékek feladójaként, valamint olyan igazolt címzettek, akiket már nyilvántartásba vettek szabad forgalomba bocsátott jövedéki termékek címzettjeként. 
            
            
               (4)Az XXX/EK irányelv 23. cikke értelmében energiatermékek adófelfüggesztéssel, tengeri vagy belvízi útvonalakon történő szállítása esetében a feladás helye szerinti tagállam illetékes hatóságai engedélyezhetik a feladónak, hogy az említett irányelv 21. cikkének (2) bekezdése szerinti elektronikus adminisztratív okmány tervezetében a címzettre vonatkozó adatokat feladáskor kihagyja az okmányból. A 389/2012/EU rendeletnek megfelelően csak valamely adóraktár engedélyese köteles rögzíteni az említett információkat az elektronikus nyilvántartásban. Alapvető fontosságú, hogy a bejegyzett feladó is be tudja vezetni az elektronikus nyilvántartásba a címzett adatainak a feladás időpontjában történő kihagyásához való jogára vonatkozó információt. 
            
            
               (5)Mivel e rendelet célkitűzését – nevezetesen az elektronikus nyilvántartásnak a szabad forgalomba bocsátott jövedéki termékeket szállító gazdasági szereplőkre történő kiterjesztését – a tagállamok nem tudják kielégítően megvalósítani, az Unió szintjén azonban a számítógépes rendszer harmonizált működésének biztosítása, valamint a csalás elleni küzdelem elősegítése miatt jobban megvalósítható, az Unió intézkedéseket fogadhat el az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a rendelet nem lépi túl a célkitűzése eléréséhez szükséges mértéket. 
            
            
               (6)Ez a rendelet tiszteletben tartja az alapvető jogokat, és szem előtt tartja az Európai Unió Alapjogi Chartája által elismert elveket, különösen a személyes adatok védelméhez való jogot. Az e rendeletben meghatározott korlátokra tekintettel az ilyen adatok e rendelet keretében történő feldolgozása nem lépi túl a tagállamok jogos költségvetési érdekeinek védelme szempontjából szükséges és arányos mértéket.
            
            
               (7)A 45/2001/EK európai parlamenti és tanácsi rendelet
                  11
                28. cikkének (2) bekezdésével összhangban a Bizottság egyeztetett az európai adatvédelmi biztossal.
            
            
               (8)Annak érdekében, hogy e rendelet alkalmazásának kezdőnapja összhangban legyen a valamely tagállam területén már szabad forgalomba bocsátott és kereskedelmi célból egy másik tagállam területére szállított jövedéki termékek szállítására vonatkozó eljárás automatizálásáról szóló XXX/EK irányelv alkalmazásának kezdőnapjával, és hogy a tagállamoknak kellő idejük legyen felkészülni az e rendeletből eredő változásokra, e rendeletet 2022. február 14-től kell alkalmazni.
            
            
               (9)A 389/2012/EU rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               A 389/2012/EU rendelet 19. cikke a következőképpen módosul: 
            
            
            
               1.az (1) bekezdés a) pontja a következő iv. és v. alponttal egészül ki:
            
            
               „iv. az XXX/EK irányelv 4. cikkének 11. pontja szerinti igazolt feladók;
            
            
               v. az XXX/EK irányelv 4. cikkének 12. pontja szerinti igazolt címzettek;”
            
            
         
         
            
               2.a (2) bekezdés a következőképpen módosul: 
            
            
               a)az f) és a g) pont helyébe a következő szöveg lép: 
            
            
               „f) adóraktár engedélyese esetében az az adóraktár, illetve azoknak az adóraktáraknak a listája, amelyre vagy amelyekre az engedélye vonatkozik, valamint ha ez a tagállami jogszabályok értelmében alkalmazható, annak jelzése, hogy az engedélyes a termékek feladásakor az XXX/EK irányelv 23. cikkével összhangban nem köteles a címzett adatait feltüntetni, az XXX/EK irányelv 24. cikkével összhangban jogosult a termékeket több szállítmányra osztani, vagy engedélyt kapott arra, hogy a jövedéki termékeket az említett irányelv 17. cikke (4) bekezdésének megfelelően közvetlen rendeltetési helyre szállítsa, és annak jelzése, hogy az XXX/EK irányelv 36. cikkének (6) és (7) bekezdésével összhangban igazolt feladóként vagy igazolt címzettként jár el; 
            
            
               g) bejegyzett címzett esetében, ha ez a tagállami jogszabályok értelmében alkalmazható, annak jelzése, hogy a címzett engedélyt kapott arra, hogy a jövedéki termékeket az XXX/EK irányelv 17. cikke (4) bekezdésének megfelelően közvetlen rendeltetési helyre szállítsa, és annak jelzése, hogy az XXX/EK irányelv 36. cikkének (7) bekezdésével összhangban igazolt címzettként jár el;”
            
            
            
               b)a szöveg a következő k) ponttal egészül ki: 
            
            
               k) bejegyzett feladó esetében annak jelzése, hogy a feladó engedélyt kapott arra, hogy a termékek feladásakor az XXX/EK irányelv 23. cikkével összhangban ne tüntesse fel a címzett adatait, és annak jelzése, hogy az XXX/EK irányelv 36. cikkének (6) bekezdésével összhangban igazolt feladóként jár el.”
            
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
            
               Ezt a rendeletet 2022. február 14-től kell alkalmazni. 
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 121., 2012.5.2., 1. o.
               
               
                  
                     (2)
                  
                        COM(2018) 346.
               
               
                  
                     (3)
                  
                        COM(2018) 346.
               
               
                  
                     (4)
                  
                        COM(2018) 346.
               
               
                  
                     (5)
                  
                        COM(2018) 346.
               
               
                  
                     (6)
                  
                        COM(2018) 341.
               
               
                  
                     (7)
                  
                        COM(2018) 346.
               
               
                  
                     (8)
                  
                        HL C […], […], […] o.
               
               
                  
                     (9)
                  
                        HL C […], […], […] o.
               
               
                  
                     (10)
                  
                        A Tanács 389/2012/EU rendelete (2012. május 2.) a jövedéki adók területén való közigazgatási együttműködésről és a 2073/2004/EK rendelet hatályon kívül helyezéséről (HL L 121., 2012.5.8., 1. o.).
               
               
                  
                     (11)
                  
                        Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).